CELEX: 32008R0060
Language: bg
Date: 2008-01-24
Title: Регламент (ЕО) № 60/2008 на Комисията от 24 януари 2008 година за дерогация от Регламент (ЕО) № 327/98 по отношение на разпределението по подпериоди на тарифната квота за внос на бланширан и полубланширан ориз за 2008 г.

25.1.2008   
            
            
               BG
            
            
               Официален вестник на Европейския съюз
            
            
               L 22/6
            
         
      РЕГЛАМЕНТ (ЕО) № 60/2008 НА КОМИСИЯТА
   
   от 24 януари 2008 година
   за дерогация от Регламент (ЕО) № 327/98 по отношение на разпределението по подпериоди на тарифната квота за внос на бланширан и полубланширан ориз за 2008 г.
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в Списък CXL, изготвен след приключването на преговорите по член XXIV:6 от ГАТТ (1), и по-специално член 1 от него,
   като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (2), и по-специално член 13, параграф 4 от него,
   като има предвид, че:
   
               (1)
            
            
               Регламент (ЕО) № 327/98 на Комисията от 10 февруари 1998 г. за откриване и за начина на управление на някои тарифни квоти при внос на цял и на натрошен ориз (3) предвижда разделяне по подпериоди на посочените в член 1 от него квоти с цел равномерно разпределяне на вноса на ориз през цялата година.
            
         
               (2)
            
            
               Поради смущенията в потока на внос на ориз в Общността с произход от Съединените американски щати, настъпили през 2006 г. и 2007 г. вследствие на появата на американския пазар на ориз, замърсен с генетично модифициран ориз, наречен „LL RICE 601“, квотата от 38 721 тона бланширан и полубланширан ориз с произход от тази страна, представляваща част от общата вносна квота от 63 000 тона бланширан и полубланширан ориз, предвидена с Регламент (ЕО) № 327/98, не бе използвана изцяло през 2007 г. за внос на ориз с произход от САЩ.
            
         
               (3)
            
            
               Доколкото Съединените американски щати са обичаен доставчик на ориз за Общността, е целесъобразно да се позволи във възможно най-кратки срокове нормалното възстановяване на потока на внос на ориз с произход от тази страна. За тази цел следва да се измени разделението по подпериоди за 2008 г. на общата квота за внос на бланширан и полубланширан ориз от 63 000 тона, като се предвиди един допълнителен подпериод през месец февруари за квотата за ориз с произход от Съединените американски щати, като в рамките на тази квота е целесъобразно да се прехвърли от подпериодите април и юли 2008 г. към подпериода февруари 2008 г. количество, достатъчно за постигане на посочената по-горе цел, без при това положението на общностния пазар и вносът с произход от други страни да бъдат засегнати, и то в рамките на общото годишно количество от 38 721 тона, предвидено за тази квота.
            
         
               (4)
            
            
               Поради горепосочените смущения на вноса се оказва, че някои лицензии за износ не са могли да бъдат използвани през 2007 г. Следователно би било целесъобразно да не се възпрепятства евентуалното им използване през 2008 г.
            
         
               (5)
            
            
               Следователно е уместно да се предвиди дерогация от Регламент (ЕО) № 327/98 за 2008 г.
            
         
               (6)
            
            
               Мерките, предвидени в настоящия регламент, са в съответствие със становището на Управителния комитет по зърнени култури,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   За 2008 г. количеството от 38 721 тона бланширан и полубланширан ориз с код по КН 1006 30, отнасящо се до квота с пореден номер 09.4127, с произход от Съединените американски щати и посочено в буква a) от приложение IX към Регламент (ЕО) № 327/98, се разпределя в съответствие с приложението към настоящия регламент.
   2.   Лицензиите за износ, посочени в член 3 от Регламент (ЕО) № 327/98, издадени през 2007 г. от третите страни, посочени в горепосочения член, могат да бъдат използвани за заявленията за лицензии за внос, подадени за квотната 2008 година.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 януари 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 146, 20.6.1996 г., стр. 1.
   
      (2)  ОВ L 270, 21.10.2003 г., стр. 96. Регламент, изменен с Регламент (ЕО) № 797/2006 (ОВ L 144, 31.5.2006 г., стр. 1).
   
      (3)  ОВ L 37, 11.2.1998 г., стр. 5. Регламент, последно изменен с Регламент (ЕО) № 1538/2007 (ОВ L 337, 21.12.2007 г., стр. 49).
   
      ПРИЛОЖЕНИЕ
      Разпределение по подпериоди на тарифната квота за внос на 63 000 тона бланширан или полубланширан ориз за 2008 г. в съответствие с член 1, параграф 1, буква а) от Регламент (ЕО) № 327/98:
      
                  Страна на произход
               
               
                  Количество в тонове
               
               
                  Пореден номер
               
               
                  Подпериоди (количества в тонове)
               
            
                  януари
               
               
                  февруари
               
               
                  април
               
               
                  юли
               
               
                  септември
               
               
                  октомври
               
            
                  Съединени американски щати
               
               
                  38 721
               
               
                  09.4127
               
               
                  9 681
               
               
                  13 813
               
               
                  10 151
               
               
                  5 076
               
               
                  —
               
               
                   
               
            
                  Тайланд
               
               
                  21 455
               
               
                  09.4128
               
               
                  10 727
               
               
                   
               
               
                  5 364
               
               
                  5 364
               
               
                  —
               
               
                   
               
            
                  Австралия
               
               
                  1 019
               
               
                  09.4129
               
               
                  0
               
               
                   
               
               
                  1 019
               
               
                  —
               
               
                  —
               
               
                   
               
            
                  Друг произход
               
               
                  1 805
               
               
                  09.4130
               
               
                  0
               
               
                   
               
               
                  1 805
               
               
                  —
               
               
                  —
               
               
                   
               
            
                  Всички страни
               
               
                   
               
               
                  09.4138
               
               
                   
               
               
                   
               
               
                   
               
               
                   
               
               
                   
               
               
                  
                      (1)
                  
               
            
                  Общо
               
               
                  63 000
               
               
                  —
               
               
                  20 408
               
               
                  13 813
               
               
                  18 339
               
               
                  10 440
               
               
                  —
               
               
                   
               
            
         (1)  Остатък от неизползваните количества от предходните подпериоди, публикуван в регламент на Комисията.
      Изменените количества за 2008 г. се отнасят само за страна на произход Съединени американски щати и за общите стойности по подпериоди.